Steinsopper

steinsopp

Boletus (steinsopper) er den mest tallrike av slektene i rørsoppfamilien (Boletaceae) og teller trolig omkring 300 arter. Slekten sorterer i underfamilien Boletoideae.

 Taksonomi 
Wu et al. (2014) avdekket sju store klader i rørsoppfamilien, hvorav fire nye (Austroboletoideae, Chalciporoideae, Leccinoideae, og Zangioideae). Disse og to til (Boletoideae og Xerocomoideae) er inkludert i familien som underfamilier. Den sjuende kladen er imidlertid mer komplisert og uavklart, men kalles gjerne Porcini og inngår typisk som et sensu stricto tribus i slekten Boletus. Porcini gjør imidlertid Boletus til ei polyfyletisk gruppe, så man må påregne endringer.

 Biologi 
Artene i rørsoppfamilien kjennetegnes ved å ha et svampet lag bestående av fine, loddrette rør på undersiden av hatten. De regnes som relativt trygge å spise for voksne mennesker, selv om mange ikke regnes som spisbare av smaksmessige årsaker. Gallerørsopp (Tylopilus felleus) er et eksempel på en sånn art. Mange regnes imidlertid som delikatesser og tilhører de mest ettertraktede matsoppene i verden. Den ettertraktede steinsoppen (Boletus edulis) er en av disse.

 Referanser 

 Eksterne lenker